РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**ОПШТИНА НОВА ЦРЊА**

**Председник општине**

Број: I-401-60/23

Дана: 24.07.2023. године  
Н о в а Ц р њ а

У складу са Одлуком о утврђивању Програма подршке малим и средњим предузећима за набавку опреме и припрему и уређење простора за обављање делатности за 2023. годину(„Службени лист Општине Нова Црња”, број 14/2023) и Решењем о образовању Комисије за оцењивање и одабир пројеката поднетих на Јавни позив за пријаву пројекта за Програм подршке малим и средњим предузећима за набавку опреме и припрему и уређења простора за обављање делатности за 2023.годину број I-02-35/23 од 21.07.2023. године, Председник општине дана 24.07.2023.године,

**расписује**

**ЈАВНИ ПОЗИВ**

**за пријаву пројекта за Програм подршке малим и средњим предузећима за набавку опреме и припрему и уређење простора за обављање делатности за 2023. годину**

**I. Висина средстава за реализацију Програма подршке малим и средњим предузећима за набавку опреме и припрему и уређење простора за обављање делатности за 2023. годину**

За реализацију Програма подршке малим и средњим предузећима за набавку опреме и припрему и уређење простора за обављање делатности за 2023. годину (у даљем тексту: Програм) предвиђена су средства у висини од 2.500.000,00 динара.

Неведени износ средстава опредељује се за реализацију мере набавка опреме и припрема и уређење простора за обављање делатности за 2023. годину за мала и средња предузећа, ради унапређења пословних капацитета у радним зонама на територији општине Нова Црња, у циљу развоја производних делатности.

**II. Подносилац пријаве пројекта**

Подносилац пријаве пројекта је инвеститор-правно лице које је у АПР-у регистровано за обављање производне делатности, која је у складу са планским документима омогућена у радним зонама. (у даљем тексту: Подносилац пријаве), а на територији општине Нова Црња има регистровану фирму или огранак-пословну јединицу (у даљем тексту: Подносилац пријаве).

Подносилац пријаве може поднети једну пријаву пројекта.

Подносилац не може бити инвеститор-правно лице којем су у претходних 3 (три) године одобрена подстицајна средстава.

**III. Циљ и намена Програма**

Циљ Програма је унапређење развојног потенцијала Општинe кроз стварање повољних услова за привлачење инвестиција, унапређење привредног амбијента и отварање нових радних места.

Намена Програма који се реализује кроз ову меру је учешће у финансирању реализације пројеката набавке опреме и припреме и уређења простора за обављање делатности за 2023. годину, за мала и средња предузећа ради унапређења пословних капацитета у радним зонама на територији општине Нова Црња, у циљу развоја производних делатности.

**IV. Финансирање пројекта**

Општина Нова Црња учествује у финансирању пројекта у одређеном проценту у зависности од висине тражених средстава, на следећи начин:

* до 50% вредности пројекта без пореза на додату вредност, а највише до висине јавним позивом опредељених средстава.

Из сопствених средстава суфинансира се преостала вредност пројекта без пореза на додату вредност, као и порез на додату вредност на укупну вредност пројекта, у складу са прописима којима се уређује порез на додату вредност.

**V. Услови за доделу средстава Програма**

Услови за доделу средстава Програма су:

1) да је реализација пројекта у складу са циљем и наменом Програма;

2) да је суфинансирање пројекта предвиђено од стране Подносиоца пријаве;

3) да је пројекат у складу са просторним и урбанистичким плановима Општине Нова Црња.

**VI. Критеријуми за оцењивање и одабир пројекта**

Оцењивање и одабир пројекта врши се на основу следећих критеријума:

1) оправданост пројекта;

2) одрживост пројекта;

3) постојање намере инвеститора/корисника за инвестирање;

4) ефекти пројекта-планирани број нових радних места након реализације пројекта;

**VII. Документација за пријављивање пројекта на јавни позив**

Документација која се доставља приликом пријављивања пројекта на јавни позив:

1) правилно попуњен Образац – Пријава пројекта за Програм подршке малим и средњим предузећима за набавку опреме и припрему и уређење простора за обављање делатности за 2023. годину – који се предаје скениран на ЦД-у;

2) изјава о обезбеђеном износу средстава за суфинансирање пројекта;

3) идејни пројекат на основу ког се изводе радови, осим за радове на текућем одржавању у ком случају се доставља предмер и предрачун радова са техничким описом радова на текућем одржавању, док се за набавку опреме достављају предрачун и/или фотокопије рачуна о уложеним средствима у току 2023.године за набавку опреме и радове у складу са циљем и наменом овог Програма.(у електронском формату на ЦД)

4) уз идејни пројекат доставља се и следећа документација на ЦД:

– текстуални део са предмером и предрачуном из пројекта и графички прилози: ситуациони план, карактеристичне попречне и подужне пресеке у зависности од објекта на који се пројекат односи, обавезна је и збирна рекапитулација која садржи све врсте радова за које је поднет захтев за суфинансирање;

5) акт надлежног органа на основу којег се изводе радови;

6) лист непокретности;

7) најмање пет фотографија локације објекта за који се набавља опрема или где ће се изводити радови;

8) изјава Подносиоца пријаве да за потребе реализације пројекта обезбеђује стручни надзор над извођењем радова на реализацији пројекта, уколико је законом прописана обавеза;

9) уговор односно други одговарајући акт са потенцијалним инвеститором/корисником или писана намера потенцијалног инвеститора/корисника, који садрже податке о инвеститору/кориснику, делатности, претходним инвестиционим активностима и броју нових радних места која планира да отвори након реализације пројекта;

10) писана изјава учесника на јавном позиву да му није додељена *de minimis* помоћ у текућој и претходне две фискалне године у складу са Уредбом о правилима и условима за доделу помоћи мале вредности (*de minimis* помоћи) „Сл. гласник РС“, бр. 23/21 или другим прописима који уређују доделу *de minimis* помоћи или било која друга државна помоћ уз навођење износа, даваоца и намене односно врсте државне помоћи.

**VIII. Рок за подношење пријаве пројекта и начин пријављивања**

**Рок за подношење пријаве пројекта је 15 дана од дана објављивања јавног позива на интернет страници** [**www.novacrnja.rs**](http://www.novacrnja.rs)**.**

Пријава пројекта доставља се на Обрасцу – Пријава пројекта за Програм подршке малим и средњим предузећима за набавку опремеи припрему и уређење простора за обављање делатности за 2023. годину, који се преузима на интернет страни Општине Нова Црња www.novacrnja.rs.

Уз пријаву пројекта, доставља се и сва неопходна документација наведена у глави VII. јавног позива.

Пријаву пројекта са документацијом, Подносилац пријаве доставља на следећу адресу:

**Општина Нова Црња**

**ЈНА 110, 23218 Нова Црња**

**Комисија за оцењивање и одабир пројекта- за пријаву пројектаза Програм подршке малим и средњим предузећима за набавку опремеи припрему и уређење простора за обављање делатности за 2023. годину**

Неблаговремене, неуредне и непотпуне пријаве пројеката се неће разматрати. Неблаговременом пријавом ће се сматрати пријава која је поднета по истеку рока за подношење пријава.

Неуредном ће се сматрати она пријава која није поднета на прописаном обрасцу, која је поднета у отвореној коверти или ручно писана.

Непотпуном ће се сматрати она пријава која не садржи елементе из овог јавног позива и уз коју није достављена сва документација прописана јавним позивом.

Одлука о распореду и коришћењу средстава за подршку малим и средњим предузећима за набавку опреме и припрему и уређење простора за обављање делатности за 2023. годину(у даљем тексту: Одлука) објављује се на интернет страни Општине Нова Црња и на огласној табли општинске управе Општине Нова Црња.

У случају да се средства из главе I. јавног позива не искористе у потпуности, односно уколико у току 2023. године дође до уштеде приликом уговарања пројекта или другог разлога који онемогућава почетак реализације пројекта, Одлука се може изменити односно допунити рангираним пројектима према већ утврђеном редоследу, а уколико то из било ког разлога није могуће, Општина Нова Црња може расписати нови јавни позив.

На основу јавног позива за пријаву пројеката за Програм подршке малим и средњим предузећима за набавку опреме и припрему и уређење простора за обављање делатности за 2023. годину додељена средства сматраће се као *DE MINIMIS* помоћ у складу са Уредбом о правилима и условима за доделу помоћи мале вредности (*de minimis* помоћи) „Сл. гласник РС“, бр. 23/21.

Информације неопходне за учешће на јавном позиву могу се добити на телефон број: 023/815-030.

**Председник општине  
Владимир Бракус  
\_\_\_\_\_\_\_\_\_\_\_\_\_\_\_\_\_\_\_\_\_\_\_**